PROEN ต้อนรับ ก.ล.ต. – ตลท. เยี่ยมชมกิจการ
PROEN ต้อนรับ ก.ล.ต. – ตลท. เยี่ยมชมกิจการ
2 ธ.ค. 2563

คุณสาธิต พุทธชัยยงค์ ประธานกรรมการ กรรมการอิสระ และกรรมการตรวจสอบ, คุณกิตติพันธ์ ศรีบัวเอี่ยม ประธานเจ้าหน้าที่บริหาร บริษัท โปรเอ็น คอร์ป จำกัด (มหาชน) หรือ PROEN ประกอบธุรกิจหลัก 2 กลุ่ม ได้แก่ 1) ธุรกิจเทคโนโลยีและการสื่อสาร (Information Communication and Technology: ICT) ซึ่งโดยหลักให้บริการเทคโนโลยีสารสนเทศด้านศูนย์ข้อมูล Data Center และบริการอินเทอร์เน็ต ISP
และ 2) ธุรกิจรับเหมาก่อสร้างสำหรับโทรคมนาคมพื้นฐาน (Telecommunication Service) พร้อมด้วยคณะกรรมการ ผู้บริหารบริษัทฯ ให้การต้อนรับผู้บริหาร และเจ้าหน้าที่จากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และตลาดหลักทรัพย์แห่งประเทศไทย (ตลท.) ในโอกาสเข้าเยี่ยมชมกิจการ เพื่อเตรียมความพร้อมเข้าจดทะเบียนในตลาดหลักทรัพย์ เอ็ม.เอ.ไอ (mai) โดยมีบริษัท ที่ปรึกษา เอเซีย พลัส จำกัด ในฐานะที่ปรึกษาทางการเงิน ร่วมให้ข้อมูล ณ อาคารโทรคมนาคม (CAT Tower) บางรัก เมื่อเร็วๆนี้